《送程给事知越州》
宋代·曾孝宽

承明厌直怀乡日，适得当年严助州。况是北归持节倦，喜闻东去典城优。

长江风月消残暑，故国莼鲈近早秋。遥想下车民讼简，不妨乘兴剡溪游。

作者简介：泉州晋江人，字令绰。曾公亮子。以荫知咸平县，民诣府诉雨伤麦，因亲赴田里，辨其虚实，得蠲赋。除秘阁修撰、提点开封府界镇县。时保甲法行，孝宽榜十七县，揭赏告捕煽惑者。累迁枢密都承旨。后以端明殿学士知河阳，徙郓州。复以吏部尚书召，道卒，年六十六。